**Gyula Város Önkormányzata Képviselő-testületének**

**1/2015.(II.5.) önkormányzati rendelete**

**városi tanulmányi ösztöndíjról[[1]](#footnote-1)**

*(Egységes szerkezetben a 21/2015. (IX.24). és a 2/2016. (I.28) önkormányzati rendelettel)*

Gyula Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. A rendelet célja**

**1. §**

A rendelet célja Gyula város lakosságmegtartó erejének növelése és a kiemelkedően tehetséges középiskolás tanulók, valamint főiskolai, egyetemi hallgatók tanulmányainak támogatása annak érdekében, hogy friss diplomás munkavállalóként a városban telepedjenek le és helyezkedjenek el.

**2. Az ösztöndíj odaítélésének feltételei**

**2. §**

1. Ösztöndíjban az a kimagasló tanulmányi eredményt elérő, magyar állampolgár, a (2) bekezdésben foglalt kivételtől eltekintve Gyula városában legalább 2 éve állandó lakóhellyel rendelkező, 25. életévét be nem töltött személy részesíthető, aki
2. középiskola 11., 12. vagy 13. osztályos tanulója, vagy
3. államilag elismert magyar felsőoktatási intézményben tanulmányokat folytató hallgató.

(2)[[2]](#footnote-2) Ösztöndíjban részesülhet az a nem gyulai állandó lakóhelyű, Gyula közigazgatási területén működő középiskola 11., 12. vagy 13. osztályos tanulója is, aki egyebekben az (1) bekezdés feltételeinek megfelel.

1. Kimagasló a tanulmányi eredmény, ha a tanuló vagy hallgató által benyújtott, tanulmányi eredményt tanusító bizonyítvány vagy dokumentum szerint a pályázat benyújtását közvetlenül megelőző két lezárt félév tanulmányi eredményének számtani átlaga
2. középiskolás tanuló esetén 4,7-5,00;
3. felsőoktatási intézmény hallgatója esetén 4,00-5,00 és legalább 55 kreditpontot teljesített az előző két lezárt félévben.

**3. Az ösztöndíj**

**3. §**

1. Az ösztöndíj elnevezése Bay Zoltán tanulmányi ösztöndíj.
2. Az ösztöndíj egy teljes tanévre, azaz tíz hónapra (szeptembertől júniusig) szól, folyósítása – a szeptember és az október hónapot kivéve – havonta történik. A szeptemberi és az októberi ösztöndíjat egy összegben, október hónapban folyósítja az önkormányzat.
3. Az adott tanévre elnyert ösztöndíj csak adott tanévben folyósítható. Ha a pályázó tanulói vagy hallgatói jogviszonya szünetel vagy megszűnik, az ösztöndíj folyósítása megszűnik.
4. Az ösztöndíj összege havonta
5. tanulónként 9.000,- Ft;
6. hallgatónként 13.000 Ft;

melyek pénzügyi fedezetét az önkormányzat éves költségvetésében, külön soron biztosítja.

1. Az ösztöndíj évente legfeljebb 10 középiskolás tanulónak és 10 főiskolai vagy egyetemi hallgatónak ítélhető oda azzal, hogy a 10 középiskolás tanulóból legfeljebb 2 nem gyulai lakóhellyel rendelkező tanuló is lehet.

(5a)[[3]](#footnote-3) A beadott pályázatok ismeretében és az adott évi költségvetési fedezet rendelkezésre állása esetén az Oktatási és Kulturális Bizottság az (5) bekezdésben meghatározott keretszámok maximum 60 %-kal történő megemelésére tehet javaslatot a képviselő-testületnek.

1. Az ösztöndíj odaítélésének szempontja a pályázó által elért pontszám, amelyet a rendelet 1. mellékletében szereplő pontrendszer alapján kell megállapítani. Pontegyenlőség esetén előnyben kell részesíteni azt a hallgatót, aki
2. a – város munkaerőpiaci szempontjai alapján prioritást élvező – alábbi szakok valamelyikén tanul: általános orvostudományi szak, tanárszak, tanító szak, gyógypedagógia szak, diplomás ápoló szak;
3. az 1. melléklet szerinti pontrendszer 4. kategóriájában magasabb pontszámot kapott.

**4. A pályázati eljárás szabályai**

**4. §**

1. Az ösztöndíj nyilvános pályázat alapján nyerhető el, melyet évente egy alkalommal, július 31-ig a polgármester ír ki. A pályázati felhívást Gyula Város hivatalos honlapján és a helyben szokásos módon kell közzétenni.
2. Az ösztöndíj több egymást követő tanévben is megpályázható.
3. A pályázat tartalmi elemei:
4. a rendelet 2. melléklete szerinti pályázati adatlap;
5. a pályázó lakcímét igazoló hatósági igazolvány másolata;
6. a pályázó tanulói vagy hallgatói jogviszonyát igazoló dokumentum eredeti példánya vagy ennek megigényléséről szóló igazolás;
7. a pályázó tanulmányi eredményét tartalmazó bizonyítvány – ennek hiányában más dokumentum – másolata;
8. nyelvvizsga bizonyítvány, illetve az azzal egyenértékű, két tanítási nyelvű gimnáziumban szerezett érettségi bizonyítvány másolata, amennyiben a pályázó rendelkezik nyelvvizsgával vagy azzal egyenértékű érettségi bizonyítvánnyal;
9. tanulmányi, művészeti és sportversenyeken elért helyezést igazoló oklevél másolata, amennyiben a pályázó az 1. mellékletben szereplő versenyek valamelyikén a pontrendszer szerint értékelendő eredményt ért el;
10. az 1. mellékletben szereplő „Egyéb kategóriában” pontot érő eredmény, tevékenység igazolására, leírására szolgáló dokumentum;
11. motivációs pályamunka 2000-5000 karakter terjedelemben, mely rövid személyes bemutatkozást, illetve a pályázat összefoglalását tartalmazza,
12. [[4]](#footnote-4)a rendelet 3. melléklete szerinti nyilatkozat zárt ülés tartásáról;
13. [[5]](#footnote-5)a rendelet 4. melléklete szerinti adatkezelési nyilatkozat.
14. A pályázat személyesen, postán, illetve elektronikus úton nyújtható be a Gyulai Polgármesteri Hivatal Önkormányzati és Kulturális Osztályának címezve.
15. A pályázat benyújtásának határideje minden év szeptember 10. napja. Amennyiben ez a nap munkaszüneti napra esik, határidőben beérkezettnek kell tekinteni a következő munkanapon beérkezett pályázatot is.
16. [[6]](#footnote-6)A pályázatokat az Oktatási és Kulturális Bizottság értékeli és rangsorolja, mely ülésen a meghívott pályázók személyesen adják elő a pályázatukat. A bizottság javaslata alapján az ösztöndíj odaítéléséről a képviselő-testület dönt minden év szeptember 30. napjáig.
17. A pályázat formailag érvénytelen, ha annak valamely tartalmi eleme hiányzik. A pályázat tartalma alapján érvénytelen, ha pályázó nem felel meg a rendelet 2. § (1)-(2) bekezdéseiben foglalt követelményeknek.
18. Formailag és tartalma alapján érvénytelen, illetve a határidőn túl beérkezett pályázatokat az Oktatási és Kulturális Bizottság nem értékeli, hiánypótlásra nincs lehetőség.
19. Az ösztöndíjat elnyerőkkel az önkormányzat minden év október 15. napjáig ünnepélyes keretek között megállapodást köt, amely tartalmazza a juttatások részletes feltételeit és elszámolásának rendjét, illetve az adatoktban bekövetkező változás bejelentésének kötelezettségét is.

**5. A jogosulatlan támogatás visszafizetése**

**5. §**

1. [[7]](#footnote-7)Az ösztöndíjra jogosulatlanná válik – és a jogosulatlanul igénybevett ösztöndíj visszafizetésére a (3) bekezdés szerint köteles – az a tanuló vagy hallgató, aki

a) tanulmányait évközben megszakítja vagy

b) az ösztöndíj folyósításának időtartama alatt bármelyik félévét eredménytelenül fejezi be.

(1a)[[8]](#footnote-8) Az ösztöndíj továbbfolyósítására nem jogosult az a tanuló vagy hallgató, aki a félévét halasztja, illetve az ösztöndíjra jogosulatlanná válik. Ha a halasztás időtartama a 2 évet meghaladja, a felvett ösztöndíj jogosulatlanul felvett ösztöndíjnak minősül és az igénybevevő köteles azt a (3) bekezdés szerint visszafizetni.

1. [[9]](#footnote-9)A tanuló vagy hallgató az (1) és az (1a) bekezdésében meghatározott tényt köteles a polgármesternek bejelenteni, aki intézkedik az ösztöndíj folyósításának megszüntetéséről és a jogosulatlanul felvett ösztöndíj visszafizetéséről.
2. Az ösztöndíjat jogosulatlanul igénybe vevő köteles annak összegét késedelmi kamattal növelten az önkormányzat számára visszafizetni. A késedelmi kamat mértéke az ösztöndíj első folyósításának napján érvényes jegybanki alapkamattal egyezik meg, összegének kiszámítása időarányosan történik.
3. [[10]](#footnote-10)A polgármester eltekinthet a jogosulatlanul felvett ösztöndíj visszafizetésétől, ha az igénybevevő bizonyítja, hogy tanulmányainak megszakítása önhibáján kívüli okból történt. Önhibán kívüli oknak kell elismerni:

a.) az ösztöndíjas súlyos, tartós orvosi kezelést igénylő betegségét,

b.) az ösztöndíjas szülőjének vagy eltartójának súlyos, tartós orvosi kezelést igénylő betegségét;

c.) szülő vagy eltartó halálát.

**6. Záró rendelkezések**

**6. §**

Ez a rendelet 2015. február 10. napján lép hatályba.

 Dr. Görgényi Ernő Becsyné dr. Szabó Márta

 polgármester címzetes főjegyző

*1. melléklet az 1/2015. (II.5.) önkormányzati rendelethez*

PONTRENDSZER

(maximálisan elérhető pontszám: 110 pont)

1. Tanulmányi eredmény (számtani átlag): **maximum 50 pont**
	1. [[11]](#footnote-11)Középiskolában szerzett átlag esetén:

5,00 50 pont

4,95-4,99 45 pont

4,90-4,94 40 pont

4,85-4,89 35 pont

4,80-4,84 30 pont

4,75-4,79 25 pont

4,70-4,74 20 pont

* 1. [[12]](#footnote-12)Felsőoktatásban szerzett átlag esetén

4,90-5,00 50 pont

4,80-4,89 47 pont

4,70-4,79 44 pont

4,60-4,69 41 pont

4,50-4,59 38 pont

4,40-4,49 35 pont

4,30-4,39 32 pont

4,20-4,29 29 pont

4,10-4,19 26 pont

4,00-4,09 23 pont

1. Tanulmányi versenyen elért eredmény: **maximum 30 pont**
	1. Középiskolások esetén:

OKTV vagy OSZTV döntőjében elért 1-3. helyezés 30 pont

OKTV vagy OSZTV döntőjében elért 4-15. helyezés 20 pont

OKTV vagy OSZTV döntőjében elért 16-30. helyezés 10 pont

* 1. Főiskolai, egyetemi hallgatók esetén

OTDK 1-3. helyezés 30 pont

OTDK különdíj 20 pont

TDK 1-3 helyezés 10 pont

1. Nyelvtudás: **maximum 20 pont** (államilag elismert nyelvvizsga, illetve azzal egyenértékű, két tanítási nyelvű gimnáziumban szerezett érettségi): minden nyelvből a legmagasabb pontszámot érő nyelvvizsga veendő figyelembe
	1. szaknyelvi komplex felsőfok (C1) 10 pont
	2. általános komplex felsőfok (C1) 9 pont
	3. szaknyelvi komplex középfok (B2) 6 pont
	4. általános komplex középfok (B2) 5 pont
2. Egyéb kiemelkedő teljesítmény (pl. tudományos publikáció, közösségi munka, művészeti tevékenység, sporteredmény): **maximum 10 pont**

Az Oktatási és Kulturális Bizottság dönt a pontszám mértékéről.

*2. melléklet az 1/2015. (II.5.) önkormányzati rendelethez*

***PÁLYÁZATI ADATLAP***

városi tanulmányi ösztöndíjhoz

a 20…/20… tanévre

**[[13]](#footnote-13)A pályázó alapadatai**

neve:

születési neve:

születési helye, ideje:

anyja neve:

lakcíme:

személyazonosságot igazoló okmány típusa, száma:

telefonszáma:

e-mail címe:

adóazonosító jele:

**Bankszámla adatok**

számlavezető pénzintézet neve:

bankszámlaszáma:

**Oktatási intézményre vonatkozó adatok**

neve:

címe:

évfolyam:

tanulmányi átlag (számtani átlag):

teljesített kreditpontok száma:

**Csak felsőoktatási intézmény esetén töltendő ki**

kar:

szak, szakpár (felsőoktatási intézmény esetén):

képzés típusa: alapképzés / mesterképzés / osztatlan képzés:

tagozat: nappal / esti / levelező / távoktatás:

képzés finanszírozási formája: államilag finanszírozott / költségtérítéses:

*3. melléklet 1/2015. (II.5.) önkormányzati rendelethez[[14]](#footnote-14)*

NYILATKOZAT

Alulírott ………………………………………………………….(név)

…………………………………………………………………… (lakcím) szám alatti lakos,

**□ kérem\***

**□ nem kérem\***

hogy a személyemet érintő ügyet (a Bay Zoltán tanulmányi ösztöndíj odaítélését) Gyula Város Önkormányzatának Képviselő-testülete a ………………………..-i (az ülés dátuma) ülésén **zárt ülésen** tárgyalja

 *(\*az Ön választása szerinti négyzetbe szíveskedjen egy X jelet tenni!)*

Gyula, ………………………………………………..

 aláírás

*4. melléklet 1/2015. (II.5.) önkormányzati rendelethez[[15]](#footnote-15)*

Alulírott ………………………………………………………………………………….. (név) ……………………………………………..……….. (lakcím) szám alatti lakos **hozzájárulok** ahhoz, hogy a Gyulai Polgármesteri Hivatal a Bay Zoltán tanulmányi ösztöndíj pályázattal kapcsolatos eljárás során a pályázatban szereplő személyes és egyéb adataimat a pályázati eljárással összefüggésben kezelje és nyilvántartsa.

Gyula, …………………………………..

 aláírás

1. A rendeletet a képviselő-testület 2015. január 29-i ülésén alkotta meg. Hatályos 2015. február 10. napjától. [↑](#footnote-ref-1)
2. Módosította a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-2)
3. Beiktatta a 21/2015. (IX.24.) önkormányzati rendelet. Hatályos 2015. szeptember 24. napján 11.00 órától. [↑](#footnote-ref-3)
4. Beiktatta a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-4)
5. Beiktatta a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-5)
6. Módosította a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-6)
7. Módosította a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-7)
8. Beiktatta a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-8)
9. Módosította a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-9)
10. Kiegészítette a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-10)
11. Módosította a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-11)
12. Módosította a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-12)
13. Kiegészítette a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-13)
14. Beiktatta a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-14)
15. Beiktatta a 2/2016. (I.28.) önkormányzati rendelet. Hatályos 2016. február 1. napjától. [↑](#footnote-ref-15)